tartuNLP/wikipedia-smugri-20251201 huggingface dataset:
Wevelgem

Wevelgem on hollandikeelne vald Belgias Flandria piirkonnas Lääne-Flandria provintsis Kortrijki haldusringkonnas.
Wevelgemi pindala on 38,76 km². Elanikke oli 1. jaanuari 2006 seisuga 31 020 ja 1. jaanuari 2012 seisuga 31 076. Rahvastiku tihedus on 800 in/km².
Wevelgemi saab sõita mööda maanteed, raudteed ja Leie jõge, samuti lennukiga Kortrijk-Wevelgemi lennujaama.
Jalgrattasportlastele toimub alates 1934 igal aastal Genti–Wevelgemi maanteesõit, mis lõpeb Wevelgemis.
Asulad.
Wevelgemi vald moodustati 1977. See koosneb järgmistest osavaldadest ja asulatest:
Ajalugu.
Wevelgemi varaseim teadaolev mainimine pärineb 1197. aastast.
Vanasti oli Leie jõgi Wevelgemi jaoks väga tähtis. Inimesed leotasid seal linu enne töötlemist. Wevelgemis oli palju linatöötlemisettevõtteid ja Leiet hüüti kuldseks jõeks, viidates sellega lina värvile. Linavabrikuid leidub Wevelgemis tänini, kuigi linatööstus on tähtsust sealkandis kaotanud.
Esimese maailmasõja ajal ehitasid sakslased Wevelgemi lennujaama. See eksisteerib tänapäevani. Põhiliselt kasutatakse seda eralendudeks. Wevelgemi Saksa sõjaväekalmistule on maetud 47 864 sõdurit, kes kõik langesid Esimeses maailmasõjas. Wevelgemis on Belgia suurim Saksa sõjaväekalmistu. Selle lähedale rajasid sakslased valelennuvälja puulennukitega, tänapäeval on sellest järel raudtee lähedal üks suur ja üks väiksem punker.
Kai (eesnimi)

Kai on eesnimi.
Eestis on Kai naisenimi, aga Põhjamaades ja Saksamaal on see üldiselt mehenimi, kasutatakse ka kujul Kaj.
Eestis elas Rahvastikuregistri andmetel 16. novembri 2012 seisuga 1202 Kai-nimelist inimest. 
1. jaanuari 2017 seisuga oli Eestis eesnimi Kai 1184 naisel ja 7 mehel. Kai on Eestis populaarsuselt 160. naisenimi. Kõige populaarsem on eesnimi Kai vanuserühmas 45–49, kus neid on 10 000 elaniku kohta 19,58 ning Hiiu maakonnas, kus neid on 10 000 elaniku kohta 14,66. Kai on keskmiselt 47 aasta vanune (mediaanvanus on 47). 
Lätis oli 2021. aasta 30. juuni seisuga eesnimi Kai 12 inimesel.
New Plymouth

New Plymouth on linn Uus-Meremaa Põhjasaare läänekaldal Taranaki piirkonnas.
See nimetati Plymouthi linna järgi Inglismaal, kust esimesed asustajad 1841. aastal tulid.
Kunda linnapea

Kunda linnapea oli Kunda linna ja linnavalitsuse juht. 2017. aastast sai Kundast vallasisene linn.ja Viru-Nigula vallavanem täidab ka Kunda linnapea positsiooni. 
Ametikoht tekkis 1. mail 1938, mil Kundast sai linn (eelnevalt oli alevi eesotsas Kunda alevivanem). Linnapea ametikoht on kandnud mitut nime, 1938–1940 oli linna eesotsas linnavanem, Nõukogude ajal täitevkomitee esimees. Taasiseseisvumisest peale nimetatakse Kunda juhti linnapeaks. 2017. aastal linn liitus Viru-Nigula vallaga ja linnapea positsioon liideti Viru-Nigula vallavanema omaga.
Spiere-Helkijn

Spiere-Helkijn on hollandikeelne vald Belgias Flandria piirkonnas Lääne-Flandria provintsis Kortrijki haldusringkonnas.
Asulad.
Spiere-Helkijn koosneb järgmistest osavaldadest:
Lendelede

Lendelede on hollandikeelne vald ja asula Belgias Flandria piirkonnas Lääne-Flandria provintsis Kortrijki haldusringkonnas.
Janez Janša

Janez Janša (ametlikes allikates ka Ivan Janša, Janez Ivan Janša; sündinud 17. septembril 1958) on Sloveenia poliitik, kolmel korral riigi peaminister (2004–2008, 2012–2013 ja 2020–2022).
1. veebruarist kuni 20. märtsini 2013 oli ta ühtlasi rahandusminister.
Aastatel 1990–1994 oli ta kaitseminister.
Mandeli jõgi

Mandel on jõgi Belgias Lääne-Flandrias, Leie vasakpoolne lisajõgi. Jõgi voolab Lääne-Flandria provintsis läbi Roeselare linna ja Ingelmunsteri valla ning suubub Waregemi linna lähistel Leie jõkke.
Roeselare vald

Roeselare on peamiselt hollandikeelse elanikkonnaga vald Belgias Flandria piirkonnas Lääne-Flandria provintsis.
Ajalugu.
Esimesed jäljed inimtegevusest pärinevad kiviajast.
Asulad.
Roeselare vald jaguneb järgmisteks osavaldadeks, asulateks ja piirkondadeks.
Roeselare

Roeselare (prantsuse keeles "Roulers") on linn Belgias Lääne-Flandria provintsis, Roeselare valla keskus.
Linna nimi pärineb germaani sõnadest "roog" ja "avatud paik" ja tähistab soist kohta metsalagendikul.
Olev Mikiver

Olev Mikiver (11. juuli 1922 Loksa – 3. juuli 1994 Malmö) oli väliseesti maali- ja teatrikunstnik ning graafik. 
Elukäik.
Olev Mikiver sündis Loksal kellassepa perekonnas. Oli juba kooliajal kooliajakirja illustraator ning harjutas kätt linoollõikega. Ta lõpetas aastal 1940 Tallinna Reaalkooli. Õppis 1941 Tallinna Kujutava ja Rakenduskunsti Koolis graafikat ning 1942–1943 Tartus Kõrgematel Kujutavkunstide Kursustel maalieriala (Pallas). 
Et pääseda Saksa mobilisatsioonist, põgenes Olev Mikiver 1943. aastal purjepaadil Soome skääridesse. Soomes astus ta vabatahtlikuna sõjaväkke ning osales Karjalas toimunud lahingutes, osaledes muuhulgas Viiburi kaitsmislahingutes. Mikiver pöördus koos soomepoistega kodumaale tagasi ning osales lahingutes Emajõe ääres. Põgenes Saaremaalt päästejaama paadiga Rootsi, kus veidi enne Gotlandi rannikut elas läbi laevaõnnetuse.
Aastatel 1944–1954 elas ta Stockholmis ning töötas klaasplastivalmistajana ja filmiateljees Sandrews dekoratsioonimaalijana. Jätkas kunstiõpinguid 1947–1948 sealses Stockholmi Vabaakadeemias ja 1951 Pariisis Academie de la Grande Chaumiere'is. 
1954 abiellus Marju Mägistega ja asus Malmösse, kus töötas linnateatri dekoratsioonimaalija ja teatrikunstnikuna. Ta valmistas dekoratsioone ja kostüümikavandeid umbes 30 lavastusele, seal hulgas Tšehhovi "Onu Vanja", Prokofjevi "Petja ja hunt" jt.
Looming.
Mikiveri loomingus on kolm suurt teemat: sõda, meri ja mets. Tehnikatest eelistas ta õlimaali ning temperat.
Varast maaliloomingut on mõjutanud sürrealism kuid ka ekspressionism, millega oli segunenud ka kubism. Fantaasiaküllus on omane ka hilisematele maalidele, milles lapsepõlvemälestused põimuvad müüdimotiividega. 1950. aastatel kujunes Mikiverist eesti kunsti avangardist, kelle loomingus liituvad omapäraselt sürrealism ja abstraktsionism. 
1980. aastatel kujunes välja värviküllane stiil, kus unistused ja tegelikkus moodustasid omalaadse kunstistiili, tihti inspireeritud ajaloost, tema enda põgenemisest, loodusest ja merest. Tema maale iseloomustavad värvid ja jõulisus. Puhtad ja kindlad jooned oli ta kaasa saanud oma graafilisest väljaõppest. 
On teinud kaanekujundusi Eesti Kirjanike Kooperatiivi väljaandeile. Näiteks illustreerinud kaaneümbrised tuntud Eesti eksiilkirjanike – Bernard Kangro, Arvo Mägi, Valev Uibopuu raamatutele jt. Teinud kaastööd ajakirjale Mana. Loonud vabagraafikat. Kavandanud koos Ervin Pütsepaga mosaiike. 
Avaldas ajalehe Teataja kaastöölisena ülevaateid eesti kunstnike näitustest ja mälestusi. Tema sõber Ilmar Laaban kirjeldas Mikiveri kunsti kui avangardi – oma ajast ees, oskusega kujutada loodust eestlasliku rahvalaulu stiilis: "muretult sõrmitseb ta looduse pärlikeel, keerab väikese pehme nõksatusega uue mustri kaleidoskoobile, kus unistused, taju ja mälestused moodustavad värvikireva mustri".
Tema teoseid leidub nii Eesti Kunstimuuseumi kui ka Tartu Kunstimuuseumi kogudes.
Avelgemi vald

Avelgem on peamiselt hollandikeelse elanikkonnaga vald ja asula Belgias Flandria piirkonnas Lääne-Flandria provintsis Kortrijki haldusringkonnas.
Avelgemist asub Ronse 11 km idas, Kortrijk 13 km loodes, Oudenaarde 14 km kirdes, Gent 35 km kirdes ja Brüssel 64 km idas (kõik kaugused on antud linnulennult).
Avelgemi pindala on 21,75 km². 2012. aastal elas vallas 9655 inimest, mis teeb rahvastiku keskmiseks tiheduseks 444 inimest ruutkilomeetri kohta. 1. jaanuaril 2006 elas vallas 9457 inimest.
Alates 1977 on Avelgemi sõpruslinn Saksamaal Baieri lõunaosas Šveitsi piiri ääres asuv Ettenheim.
Asulad.
Avelgem jaguneb järgmisteks osavaldadeks:
Dentergem

Dentergem on hollandikeelne vald Belgias Flandria piirkonnas Lääne-Flandria provintsis Tielti haldusringkonnas.
Dentergemi pindala on 25,94 km². 2012. aastal elas vallas 8345 inimest, mis teeb rahvastiku keskmiseks tiheduseks 322 in/km².
Asulad.
Dentergem jaguneb järgmisteks osavaldadeks ja asulateks:
Tosüülrühm

Tosüülrühm (lühend Ts või Tos) tähistab orgaanilises keemias "para"-tolueensulfonüülrühma (4-CH3C6H4SO2). See rühm tuleneb 4-tolueensulfonüülkloriidist (4-CH3C6H4SO2Cl), mis annab kergesti "p"-tolueensulfoonhappe (ehk tosüülhappe 4-CH3C6H4SO2OH) estreid ja amiide.
Tosülaat tähendab aga "p"-tolueensulfoonhappe aniooni (4-CH3C6H4SO2O-) ja selle lühend on TsO- ning "p"-tolueensulfoonhappe estreid nimetatakse tosülaatideks.
Tosülaatrühm on SN2 asendusreaktsioonides hea lahkuv rühm. Näiteks kasutatakse alküülalkoholide (R-OH) korral üleviimist tosülaadiks (R-OTs), kuna SN2 reaktsioonis on OH- halb lahkuv rühm võrreldes tosülaadiga (TsO-). Tosülaadi saab kergesti valmistada vastava primaarse või sekundaarse alkoholi reaktsioonil tosüülkloriidiga mingi aluse (näiteks amiini või püridiini) juuresolekul HCl neutraliseerimiseks. 
R−OH + Ts−Cl → R−OTs + HCl
Tosüülrühm on orgaanilises sünteesis kasutatav ka kaitserühmana. Alkohol muudetakse tosülaadiks, mis edasises protsessis ei reageeri. Selle kaitserühma saab hiljem „maha võtta”, s.t. taastada alkoholi kasutades tugevat hapet ja taandavat agenti.
Heliseb-kõliseb...

"Heliseb-kõliseb... Romaan-revüü, ehk, Lihtne ja tõepärane kirjeldus bioloogiakandidaat Kaaro Neeme viibimisest noorte suvepäevadel mõnes Eesti NSV rajoonis 196... aasta juunikuus" on Teet Kallase 1972. aasta romaan. 
Romaani tegevustik leiab aset Nõukogude Eestis 1960. aastatel. Peategelane bioloogiakandidaat Kaaro Neem liitub bussitäie loovisikutega, kes astuvad üles noorte suvepäevadel. Realistliku pildiga seguneb unenäoline võlumaailm. Romaani tegelaste seast võib ära tunda Andres Vanapa, Arvi Siia, Hando Runneli, Gustav Naani, Robert Vaidlo, Hugo Hiibuse, Uno Eltsi jt.
Teet Kallas kirjutas romaani eeluurimisvanglas ja psühhoneuroloogiahaiglas viibides paari kuu jooksul. Algses versioonis oli üle 1200 lehekülje.
Romaani teine, 2008. aastal välja antud trükk sisaldab autori kommentaare, reisiseltskonna teekonna ning tegelaste Ralfi ja Rolfi iga-aastase retke kaarti, teekondade pikkusi ja kilometraaži.
Retseptsioon.
Teet Kallase esikromaan tekitas juba pärast ilmumist suurt elevust. Kriitikud võrdlesid seda Mihhail Bulgakovi "Meistri ja Margaritaga" ning Jack Kerouaci hipiromaanidega. Hiljem lisandus paralleel Gabriel García Márquezega ja määratlus "maagiline realism".
Koeratõug

Koeratõug on koera isendite kogum, millel on ühtne põlvnemine ja on kujunenud ühesugused pärilikud omadused.
Koera, kelle vanemad on erinevatest tõugudest, nimetatakse segavereliseks. Samatõuliste vanemate järeltulijat nimetatakse puhtatõuliseks.
Eesti nimega on seotud üks koeratõug – eesti hagijas.
Kārlis Baumanis

Kārlis Baumanis (ka Baumaņu Kārlis; 11. mai 1835 Viļķene – 10. jaanuar 1905 Limbaži) oli läti helilooja.
Ta lõi 1870. aastal laulu "Dievs, svētī Latviju", mis sai hiljem Läti riigihümniks.
Ta õppis Limbaži vallakoolis ja kuni 1856. aastani Cimze seminaris. Pärast seda pöördus ta Peterburi. Alates 1882. aastast elas ja töötas ta Limbažis.
Esimesel Läti laulupeol 1873. aastal esitati kolm tema kirjutatud laulu, nende seas ka "Dievs, svētī Latviju", milles sõna "Latvija" tuli küll asendada sõnaga "Baltija".
Osvald Eslon

Osvald Johannes Eslon (3. november 1895 Tallinn – 6. mai 1961 Toronto) oli eesti maalikunstnik.
Kunstihariduse sai Eslon aastatel 1918–1919 Münchenis professor Adolf Hengeli juures. Vabadussõjast võttis osa suurtükiväe tagavarapatareis vanema kirjutajana. Täiendas end Kujutava Kunsti Sihtkapitali Valitsuse stipendiaadina 1920. aastate lõpupoole Itaalias. Ta käis ka Pariisis ning Londonis.
1944. aastal põgenes ta Rootsi ning läks sealt 1949. aastal Kanadasse Torontosse.
Ta oli 1923–1928 Eesti Kunstnikkude Liidu ja Uue Kunstnikkude Koondise liige.
Maalinud linnavaateid, mere- ja maastikupilte ning kompositsioone, peamiselt akvarellis.
Christian Friedrich Dingelstädt

Christian Friedrich Dingelstädt (8. veebruar/19. veebruar 1772 Kuressaare – 10. detsember/22. detsember 1808 Pärnu) oli Eesti vaimulik.
Ta õppis aastast 1781 Riia lütseumis. Aastatel 1789–1793 õppis ta (immatrikuleeriti 15. oktoobril 1789) Jena ülikoolis.
Aastatel 1796–1801 oli ta Cēsises kooli rektor. Aastatel 1801–1802 oli ta Kuressaare Laurentiuse koguduse abiõpetaja ja ühtlasi kooli õppealajuhataja (saksa keeles "zugl. Subrektor d. Schule"); lisaks oli ta aastatel 1801–1808 Saaremaa Konsistooriumi notar. Aastatel 1802–1808 oli ta Anseküla Maarja koguduse õpetaja. Aastal 1808 oli ta Pärnu Eliisabeti koguduse õpetaja.
Isiklikku.
Tema abikaasa Amalie (1784–1847) vend Johann Heinrich Rosenplänter oli aastatel 1809–1846 Pärnu Eliisabeti koguduse õpetaja. Tema isa Christian Adolf Ludwig Dingelstädt oli Kuressaare Laurentiuse koguduse abiõpetaja ja Riia Jakobi kiriku ülempastor, vend Johann Ernst Dingelstädt (1773–1830) oli Valmiera Siimona ja Juuda koguduse abiõpetaja ja Dole koguduse õpetaja.
Christian Adolf Ludwig Dingelstädt

Christian Adolf Ludwig Dingelstädt (28. august 1741 Gartow – 25. detsember 1790/5. jaanuar 1791 Riia) oli Eesti ja Läti vaimulik.
Ta sündis Gartowis (praeguse haldusjaotuse järgi Lüchow-Dannenbergi kreisis Alam-Saksi liidumaal). Ta käis koolis Uelzenis (Uelzeni kreisis Alam-Saksi liidumaal) ja Lüneburgis. Usuteadust õppis Helmstedti ülikoolis (immatrikuleeriti 22. aprillil 1762). Aastal 1763 töötas ta koduõpetajana Tallinnas.
Aastatel 1765–1774 oli ta Kuressaare Laurentiuse koguduse abiõpetaja ja ühtlasi Kuressaare provintsiaalkooli rektor. Aastatel 1774–1776 oli ta abiõpetaja ja 1776–1790 Riia Jakobi kiriku ülemõpetaja. Lisaks oli ta aastatel 1777–1779 Liivimaa kindralsuperintendendi kohusetäitja ja Liivimaa ülemkonsistooriumi assessor.
Isiklikku.
Tema poeg Christian Friedrich Dingelstädt oli Kuressaare Laurentiuse koguduse abiõpetaja, Anseküla ja Pärnu Eliisabeti koguduse õpetaja, teine poeg Johann Ernst Dingelstädt (1773–1830) oli Valmiera Siimona ja Juuda koguduse abiõpetaja ja Dole koguduse õpetaja.
Aleksander Nevski kabel

Aleksander Nevski kabel oli Venemaa õigeusu kiriku sakraalhoone Tallinna kesklinnas vanal Vene turul.
Kabel ehitati arhitekt Konstantin Nymani projekti järgi aastatel 1887–1888. Pidulik nurgakivipanek oli 14. septembril 1887 (vkj). See pühitseti 14. novembril 1888 (vkj) Birkõs 17. oktoobril 1888 (vkj) toimunud rongiõnnetuse ning keiser Aleksander III ja tema perekonna õnneliku pääsemise mälestuseks. Kabel allus kuni 1894. aastani Tallinna Issanda Muutmise Peakirikule, hiljem Kuremäe kloostri Tallinna abikloostrile.
Kabel lammutati 1920. aastate alguses.
Liam Hemsworth

Liam Hemsworth (sündinud 13. jaanuaril 1990 Melbourne'is) on Austraalia filminäitleja. 
Televaatajale sai ta tuttavaks Josh Taylori rolliga seebiooperis "Neighbours" ("Naabrid"). Filmidest on tuntuimad "The Last Song" ("Viimane laul"; 2010), "The Hunger Games" ("Näljamängud"; 2012), "The Hunger Games: Catching Fire" (""; 2013), "The Hunger Games: Mockingjay part 1" (""; 2014) ja "The Hunger Games: Mockingjay part 2" (""; 2014).
Ka tema vanemad vennad Chris ja Luke on näitlejad.
Liam oli aastast 2009 suhtes Miley Cyrusiga. Nad tutvusid filmi "Viimane laul" filmimisel ja armusid. 2012. aasta juunis teatasid nad oma kihlusest, kuid aasta hiljem, 2013. aasta suvel lahkuminekust. 2018. aasta detsembris nad siiski abiellusid, kuid 2020. aasta jaanuari lõpus läksid lahku.
Christian Dingelstädt

Christian Dingelstädt on olnud mitme tuntud isiku nimi.
Varjutaja

Varjutaja (inglise keeles "shader") on arvutiprogramm, mis määrab arvutigraafika kujutamisviisi.
Varjutajad töötavad tavaliselt graafikaprotsessoril ning võimaldavad graafika visualiseerimist paindlikult juhtida. Näiteks võivad olla varjutajad kolmemõõtmeliste objektide asukoha ja perspektiivi arvutamiseks või pindade värvuse ja tekstuuri määramiseks. Varjutajaid kasutatakse ka efektide jaoks, näiteks udu lisamiseks.
Enne varjutajaid oli graafikaprotsessorites kasutusel ainult fikseeritud funktsioonidega graafikakonveier, mistõttu võimalused efektide loomiseks olid piiratumad.
Varjutajate programmeerimine.
Varjutajate programmeerimiseks on erinevatele riistvara- ja tarkvarakeskkondadele mõeldud erinevad programmeerimiskeeled. OpenGL-i jaoks on kasutusel GLSL ja Direct3D jaoks HLSL. Mõlema jaoks sobib ka keel Cg. Varjutajad üldiselt ei sobi igasugusteks arvutusteks, vaid on piiratud graafika kujutamiseks vajalike võimalustega.
Kaasaegsetes graafikaprotsessorites on palju varjutajate protsessoreid, millel kompileeritud varjutajad saavad joosta paralleelselt. Näiteks saab ühel ajal arvutada hulga erinevate pikslite värvusi või kolmemõõtmelise mudeli erinevate punktide asukohad.
Pöördkood

Pöördkood on kahendarv, millel kõikide kahendkohtade väärtused on vastupidised (ehk inverteeritud) võrreldes otsekoodiga.
Täiendkood

Täiendkood on kahendarv, mis saadakse, kui otsekoodi madalamad (väiksema kohakaaluga) kohad kopeeritakse (kirjutatakse ümber) kuni esimese 1-ni kaasa arvatud ja ülejäänud kõrgemad (suurema kohakaaluga) kohad inverteeritakse (inverteerimisega tehakse loogilise eituse ehk negatsioonitehe).
Täiendkoodi kasutatakse arvutites negatiivsete arvude esitamisel, näiteks arv 3 esitatakse kui 00000011, aga -3 esitatakse arvu 3 täiendkoodina: 11111101. Sellisel juhul näitab esimene bitt ka arvu märki. Arvu täiendkood on võrdne arvu pöördkoodiga, millele on liidetud 1.
Negatiivsete arvude esitamisel on täiendkoodil mitmeid eeliseid pöördkoodi ees. Esiteks töötavad liitmine, lahutamine ja korrutamine täiendkoodidega täpselt samamoodi, kui positiivsete täisarvude puhul. Teiseks on pöördkoodi puhul arvul 0 kaks esitusviisi (arvu 00000000 pöördkood on 11111111 ja vastupidi). Kolmandaks saab täiendkoodiga esitada arve vahemikus −2n−1...2n-1−1, samas kui pöördkoodiga saab esitada arve ühe võrra vähem: −(2n−1)+1...2n−1−1 (n on bittide arv kahendarvus).
Näited.
Kahendarvud tabelis on esitatud 8-kohalisena.
Didaktika

Didaktika ehk õpetamisteadus on pedagoogika haru, mis uurib hariduse ja õppetöö üldisi seaduspärasusi.
Iga teadus vajab oma uurimisala. Kasvatusteadusele ja didaktikale on selleks kasvatus ja õpetus. Teadus vajab ka mõistete süsteemi ja üldist või ise arendatud uurimismeetodeid. Samanimelistel mõistetel võib olla erinev tähendus (nt õppetund, õpilane jne) või sama tähendavatel mõistetel erinev nimetus (nt õpetaja, pedagoog, kasvataja, koolmeister). Kasvatusteadus ja selle osa-ala, didaktika, ei ole teistest teadusest sõltumatu. 
Didaktika rajas 17. sajandil Jan Ámos Komenský.
Mõistet “didaktika” kasutati esimest korda juba 1612.-1613. aastal sakslase Ratke tekstides ja 1657. aastal Comeniuse “Didactica magnas”. Didaktikasse suhtutakse kui väheakadeemilisse teadusse peamiselt selle tõttu, et seda sõna kasutatakse vääralt liiga kitsaste valdkondade kohta, näiteks kui räägitakse materjalide ja vahendite “didaktikast”. Tegelikult võib didaktika öelda vaid piisavalt laiade ja teooriale põhinevate alade kohta, nagu näiteks ainedidaktikad.
Otsekood

Otsekood on informaatikas muutmata kujul kahendarv, mis kirjeldab mingit positiivset arvväärtust otseselt.
Mesüülrühm

Mesüülrühm (lühend Ms) tähistab orgaanilises keemias metaansulfonüülrühma (CH3SO2–). See rühm tuleneb metaansulfonüülkloriidist (CH3SO2Cl), mida nimetatakse ka mesüülkloriidiks.
Mesülaat tähendab metaansulfoonhappe aniooni (CH3SO2O-) ja selle lühend on MsO- ning ka metaansulfoonhappe estreid (CH3SO2OR) nimetatakse mesülaatideks.
Mesülaatrühm on SN2 asendusreaktsioonides hea lahkuv rühm. Näiteks kasutatakse alküülalkoholide (R-OH) korral üleviimist mesülaadiks (R-OMs), kuna SN2 reaktsioonis on OH- halb lahkuv rühm võrreldes mesülaadiga (MsO-).
Mesülaadi saab kergesti valmistada vastava primaarse või sekundaarse alkoholi reaktsioonil mesüülkloriidiga mingi aluse (näiteks trietüülamiini) juuresolekul HCl neutraliseerimiseks. 
R−OH + Ms−Cl → R−OMs + HCl
Kümnendkorrektsioon

Kümnendkorrektsioon (inglise "decimal adjust") on operatsioon, mida tehakse kahendarvudega, et tulemus viia kahend-kümnendkoodi. Kümnendkorrektsiooni tulemusel viiakse kõik arvuti mälus oleva kümnendarvu kohad vahemikku 0..9. Kümnendkorrektsiooni tehakse näiteks pärast kahend-kümnendkoodis arvude liitmist või suurendamist.
Ouya

Oyua on mängukonsool, mille on välja töötanud Boxer8 2013. aasta märtsis. Ouya töötab operatsioonisüsteemis Android (operatsioonisüsteem) 4.0. 
Ouyat on lihtne avada, kuupi meenutavat kasti saab lahti võtta tavalise kruvikeeraja abil. Android on lubanud, et Ouya toetab nii riistvara- kui ka tarkvaratäiendusi. Oyua võimaldab 1080p ehk Full HD kvaliteediga pilti edastada telerisse HDMI-liidese kaudu. Oyua toetab kõiki Androidi poes leiduvaid rakendusi.
Riistvara.
Tehnilised andmed:
Johann Friedrich Schulinus

Johann Friedrich Schulinus (23. detsember 1740/3. jaanuar 1741 Ruhja – 18. veebruar/1. märts 1798 Pärnu) oli Eesti vaimulik.
Ta õppis Riia lütseumis. Usuteadust õppis ta (immatrikuleeriti 12. novembril 1760) Kieli ülikoolis, (immatrikuleeriti 30. aprillil 1762) Jena ülikoolis, Halle ülikoolis ja (immatrikuleeriti 1766) Kopenhaageni Ülikoolis. Ordineeriti 27. detsembril 1769/7. jaanuaril 1770 õpetajaks.
Ta oli aastatel 1770–1775 Pärnu Eliisabeti koguduse adjunktõpetaja, aastatel 1775–1798 oli ta Pärnu Eliisabeti eesti koguduse pastor.
Isiklikku.
Tema isa Carl Vollrath Schulinus oli Ruhja Bertholdi koguduse õpetaja, vanaisa Johann Friedrich Buchmann oli Lazdona ja Ruhja koguduste õpetaja. Vend, Paul Vollrath Schulinus (1711–1805) oli Venemaa keisririigi sõjaväelane (polkovnik) ja poeg, Carl Friedrich von Schulinus (1794–1870) oli Kodijärve mõisnik.
Vastavushindamine

Vastavushindamine (inglise "conformity assessment", "evaluation of conformity") on menetlus, mille eesmärk on teha kindlaks toote või kvaliteedisüsteemi vastavus nõuetele. 
Sageli kasutatavad vastavushindamise protseduurid on proovivõtt, katsetamine ja inspekteerimine; hindamine, tõendamine ja vastavuse kinnitamine (sertifitseerimine); akrediteerimine ja heakskiitmine kui ka nende kombinatsioonid.
Jacob Svenske

Jacob Svenske (ka Johann Jacob Svenske; ? Võnnu – 11. detsember / 22. detsember 1771 Kaagvere) oli Eesti vaimulik.
Ta õppis usuteadust (immatrikuleeriti 11. oktoobril 1729) Jena ülikoolis.
Ta oli aastatel 1742–1771 Kolga-Jaani Johannese koguduse õpetaja, 1764–1771 ka Tartu 3. osa praost. Võttis aastal 1766 endale adjunktiks Ludwig Nikolaus Rückeri ja kolis ise Kaagverre.
Isiklikku.
Tema isa Johannes Svenske oli Võnnu Jakobi koguduse õpetaja, vend Johann Christian Svenske oli Räpina Miikaeli koguduse õpetaja.
Gitte Aaen

Gitte Aaen (sündinud 7. novembril 1981 Frederikshavnis) on taani endine käsipallur. 
Aastatel 2003–2010 kuulus ta Taani käsipallikoondisesse.
Godsmack

Godsmack on USA "heavy metal"'i bänd, mis moodustati Massachusettsis Lawrence'is aastal 1995.
Ludvigs Adamovičs

Ludvigs Ernests Adamovičs (23. september 1884 Dundaga – 19. august 1943 Solikamsk) oli läti vaimulik ja kirikuloolane, haridusminister aastatel 1934–1935.
Adamovičs õppis teoloogiat Tartu Ülikoolis. Kuulus korporatsiooni Lettonia.
1920. aastast oli ta Läti Ülikooli usuteaduskonna dotsent ja hiljem ka dekaan. Pärast Nõukogude okupatsiooni algust Läti Ülikooli usuteaduskond likvideeriti ja Adamovičs vallandati. 14. juunil 1941 küüditati ta Venemaale Ussollagi ja mõisteti surma.
Palupera vald (Otepää kihelkond)

Palupera vald (saksa keeles "Gemeinde Palloper") oli vald Otepää kihelkonnas Tartumaal. Vallamaja asus Miti külas.
Vald loodi 1866. aastal.
1939. aasta valdade reformi käigus arvati Palupera valla Kure, Kähri, Koorvere, Meegaste, Vaela, Rebaste ja Albi külad ning osa Kundse ja Vanamõisa piirkondadest uue Aakre valla koosseisu. Atramõisa, Soe ja Miti külad, Palupera asunduse ja Palu veski maa-alad ning Palupera vallamaja ümbruse maa-ala kuni Palupera metsavahikoha, Kriska ja Oinamäe taludeni, viimased kaasa arvatud, läks Rõngu valla koosseisu.
Palupera vallas on sündinud kirjanik Mats Traat, sõjaväelane Karl Parts ja pedagoog Heino Mägi.
Palmse vald (Kadrina kihelkond)

Palmse vald (saksa keeles "Palms") oli vald Kadrina kihelkonnas Virumaal. Vallamaja asus tänapäeva Koljaku küla aladel.
Vald loodi 1866. aastal. 1893 liideti kokku Palmse ja Sagadi vallad – uueks nimeks sai Palmse vald.
1939. aasta valdade reformi käigus arvati Palmse valla Viitna küla Aaspere valla koosseisu, Joaveski vabriku piirkond Kõnnu valla koosseisu ja Sagadi metsandiku kvartaalide nr. 54–57 ja 65–67 maa-alad Vihula valla koosseisu. Ülejäänud valla alad jäid uude Palmse valda.
FN P90

FN P90 ehk FN Project 1990 on püstolkuulipilduja (täpsemalt enesekaitserelv; PDW), mille väljatöötaja ja tootja on Belgia relvatehas Fabrique National de Herstal (FN). 
Relv disainiti üheskoos FN 5,7×28 mm laskemoona ja FN Five-seveN püstoliga, mis olid ühise pakkumisena mõeldud vastama NATO soovile asendada liikmesriikide 9×19 mm parabellumi laskemoona kasutavad tulirelvad efektiivsematega. Arendustöö algas 1986. aastal ja relv läks tootmisse aastal 1990, millele viitab arv 90 relva nimetuses. 1993. aastal kaasajastati relva ja 5,7x28 mm laskemoona täiendavalt vastavalt NATO nõuetele kuulivestide läbistamise suhtes ja samal ajal tuli turule ka sama laskemoona kasutav Five-seveN püstol.
FN FAL

FN FAL (prantsuskeelsest väljendist "fusil automatique léger" 'kergautomaatrelv') on automaatrelv, mida toodab alates 1953. aastast Belgia relvatehas Fabrique National de Herstal (FN). See kasutab NATO 7,62×51mm padrunit.
FN FAL võeti see kasutusele enamikus NATO maades, välja arvatud Portugalis, Itaalias, Prantsusmaal, Taanis ja Norras. Taani ja Norra jätkasid USA teise maailmasõja aegse poolautomaatvintpüssi M1 Garand kasutamist kuni Heckler &amp; Koch G3 automaadi kasutuselevõtuni (Norras 1964, Taanis 1975); USA ja Itaalia arendasid M1 Garandist välja automaatversioonid – M14 ja Beretta BM-59, ning Prantsusmaal jätkati poolautomaatse vintpüssi MAS-49 kasutamist kuni FAMAS automaadi kasutuselevõtuni 1980. aastatel.
Suurbritannia lõi relvast oma versiooni – L1A1 SLR ("Self Loading Rifle" ehk iselaaduv vintpüss). Toona kasutati riigis veel vanu inglise ühikuid, samas kui FAL oli disainitud SI-ühikutega. Ka teised Rahvaste Ühenduse riigid võtsid kasutusele just selle versiooni. Erinevalt Belgia FAList oli see aga välja töötatud poolautomaatrelvana, kuigi eksisteeris ka raskema rauaga automaatversioon L2A1, mida aga kasutati kergekuulipildujana. Seda varianti kasutasid ainult Austraalia ja Kanada. Tänaseks on Rahvaste Ühenduse maades L1A1 suuresti maha kantud: Kanada võttis 1984. aastal kasutusele C7-variandi USA M16-automaadist, Suurbritannia võttis 1987. aastal kasutusele SA80/L85 ning Austraalia ja Uus-Meremaa läksid 1988. aastal üle Steyr AUGile.
Tallinna Arve- ja Plaanindustehnikum

Tallinna Arve- ja Plaanindustehnikum oli majandusalane kutsekool Tallinnas.
Ametikool moodustati 1944. aastal "Tallinna I Majandustehnikumina", Tallinna Tütarlaste Kommertskooli ja Tallinna Tütarlaste Kaubanduskooli baasil. 1. juulist 1945 nimetati tehnikum "Tallinna Arve- ja Plaanindustehnikum"iks.
Tehnikumis valmistati ette kaubandusliku ja tööstusliku raamatupidamise, tööstus- ja toidukaupade tundmise, tööstusettevõtete planeerimise ja muude erialade spetsialiste.
Tallinna Arve- ja Plaanindustehnikumi õppekavades olid erialad: a) tööstuslik raamatupidamine; b) tööstusettevõtete plaanimine; c) statistika. 
Õppeaja kestus tehnikumi päevases (täisajalistes) osakondades oli neli aastat, õhtustes (osaajalistes) osakondades enamalt jaolt aga viis aastat.
Tehnikum liideti 1954. aastal Tallinna Kergetööstustehnikumiga.
Sernuri rajoon

Sernuri rajoon on 2. järgu haldusüksus Venemaal Mari Elis. Piirneb põhjas Kirovi oblastiga.
Rajoon jaguneb 1 linna- ja 8 külaasunduseks ("сельское поселение").
Venemaa 2010. aasta rahvaloenduse andmetel oli Sernuri rajooni elanikest marisid 77,07%, venelasi 21,54% ja tatarlasi 0,81%.
Multipleksimine

Multipleksimine (ingl "multiplexing") on mitme signaali või teabevoo viimine sellisele kujule, et neid on võimalik edastada ühel edastuskanalil üheainsa liitsignaalina. Sellest liitsignaalist algsete signaalide taastamist nimetatakse demultipleksimiseks. 
Multipleksimist teostav seade või programm on multiplekser, demultipleksimist teostab demultiplekser.
Mitme andmevoo samaaegset edastamist ühe sidekanali kaudu nimetatakse sidetehnikas kanali tihendamiseks.
Telekommunikatsioonis seisneb multipleksimine signaalide edastamises ühes füüsilises kanalis mitme osakanali kaudu. Füüsiliseks kanaliks võib olla vask- või optiline kaabel või raadiosidekanal.
Multipleksimise meetodid.
Kasutusel on mitmeid multipleksimise viise, neist levinumad on järgmised:
Multipleksimine ja hulgipöördus.
Seoses siin nimetatud multipleksimismeetoditega kõneldakse ka hulgipöördusest ("multiple access"), nt TDM ja TDMA ("Time-Division Multiple Access"), FDM ja FDMA ("Frequency-Division Multiple Access"). 
Multipleksimise korral toimub signaalide liitmine ja eraldamine enamasti riistvaraliselt ([[multiplekser]] – [[demultiplekser]]), hulgipöörduse korral aga tarkvaraliselt. Seega on hulgipöörduse korral tegemist vastava multipleksimismeetodi digitaalse edasiarendusega.
Edastuskanali jagamise põhimõtted on aga nii multipleksimise kui ka hulgipöördse korral samad.
Hulgipöörduse mõistet kasutatakse sagedamini siis, kui on mitu saatja-vastuvõtja paari (näiteks [[mobiiltelefon]]i abonendid), mis jagavad raadiokanalit (nt [[mobiilsidevõrk |tugijaama]] või [[WiF]]i [[ruuter]]i levialas). Siis kõneldakse üksnes hulgipöördusest [[CDMA]] ("Code-Division Multiple Access").
Viited.
[[Kategooria:Telekommunikatsioon]]
[[Kategooria:Infotehnoloogia]]
Akani keel

Akani keel (varem ka ašanti keel) on Lääne-Aafrikas Ghanas ja Elevandiluurannikul räägitav kvaa keel. Sageli käsitletakse akani keelt keelte rühmana, eristades akani keelest kitsamas mõttes tvii ja fanti keelt.
2004. aastal hinnati kõnelejate koguarvu 9,8 miljonile.
Akani keelele on iseloomulik ulatuslik palatalisatsioon, vokaalharmoonia ja toonikaskaadid.
Tähestik.
Aa Bb (Cc) Dd Ee Ɛɛ Ff Gg Hh Ii (Jj) Kk Ll Mm Nn Oo Ɔɔ Pp Rr Ss Tt Uu (Vv) Ww Yy Zz
Sulgudes olevaid tähti kasutatakse vaid võõrsõnades.
Ömer Lütfi Akad

Ömer Lütfi Akad (2. september 1916 İstanbul – 19. november 2011 İstanbul) oli türgi filmilavastaja.
Akad õppis Galatasaray gümnaasiumis ja seejärel rahandust Istanbuli majanduskõrgkoolis.
1948–1974 lavastas ta mitukümmend mängufilmi. 
Hiljem oli ta Mimar Sinani kunstiülikooli õppejõud.
Di-tert-butüüldikarbonaat

Di-"tert"-butüüldikarbonaat (molekulvalem C10H18O5, lühend Boc2O) on orgaanilises sünteesis tihti kasutatav reagent. Oluline kasutusala on aminorühma blokeerimine, sellele kaitserühma sisseviimine. 
Di-"tert"-butüüldikarbonaat on kaubandusvõrgu kaudu kättesaadav suhteliselt odav reagent. See on värvitu tahke aine, vees lahustumatu, kuid lahustub enamuses orgaanilistes solventides, sulamistemperatuur 22–24 °C, keemistemperatuur 56–57 °C vaakuumis 0,5 mmHg. 
Di-"tert"-butüüldikarbonaat ühineb amiinide lämmastikuaatomile ja moodustab N-"tert"-butoksükarbonüül derivaadi, mida lühidalt tähistatakse "t"-BOC (ka BOC või Boc) derivaat. Boc-derivaadid ei astu amiinidele iseloomulikesse reaktsioonidesse, s.t aminorühm on blokeeritud. 
Amiini Boc-derivaadi võib saada vesikeskkonnas kasutades di-tert-butüüldikarbonaati aluse (näiteks naatriumbikarbonaat) juuresolekul:
R-NH2 + Boc2O → R-NH-Boc
Boc-rühma saab „maha võtta”, s.t aminorühma taastada tugeva happe toimel.
Gistel

Gistel on hollandikeelne vald Belgias Flandria piirkonnas Lääne-Flandria provintsis Oostende haldusringkonnas.
Gisteli pindala on 42,25 km². 2012 elas Gistelis 11 813 inimest, mis teeb rahvastiku keskmiseks tiheduseks 280 in/km². 7. jaanuari 2005 seisuga oli Gisteli elanike seas välismaalasi 9‰.
1971 ühendati Gisteliga Moere ja Zevekote vald ning 1977 Snaaskerke. 1985 sai Gistel linnaõigused.
Gisteli elanike seas on kaks kuulsat jalgrattasportlast: Sylvére Maes, kes 1936 ja 1939 võitis Tour de France'i, ning 1996. aasta maailmameister Johan Museeuw.
Asulad.
Gistel jaguneb järgmisteks osavaldadeks ja asulateks:
Sõpruslinn.
Gisteli sõpruslinn oli Saksamaal asuv Aulendiebach, mis alates 1972. aastast on Büdingeni linnaosa. Seal elas ligi 1000 inimest. Pärast Gisteli valla laienemist muutus nende elanike arv väga ebavõrdseks ja tänapäeval on Gisteli sõpruslinnaks enam kui 20 000 elanikuga Büdingen.
Heuvellandi vald

Heuvelland on peamiselt hollandikeelse elanikkonnaga vald Belgias Flandria piirkonnas Lääne-Flandria provintsis Ieperi haldusringkonnas.
Heuvellandi ("heuvel" tähendab tõlkes mäge, "land" maad) kõrgeim mägi on Kemmelberg (156 m).
Asulad.
Heuvelland jaguneb järgmisteks osavaldadeks ja asulateks:
Gerard Aafjes

Gerard Aafjes (sündinud 27. jaanuaril 1985 Mijdrechtis) on endine hollandi jalgpallur, kaitsja.
Hooajal võitis 2011/2012 klubi PEC Zwolle koosseisus Hollandi esiliiga. Ta mängis klubikarjääri jooksul ka Hollandi klubides FC Volendam ja MVV Maastricht, Šotimaa klubis Falkirk ja Taani klubis Vejle.
Sijtje Aafjes

Sijtje Antje Agatha Aafjes (22. august 1893 Amsterdam – 16. aprill 1972 Rotterdam) oli hollandi illustraator, akvarellist ja sulejoonistaja. 
Ta oli tuntud eelkõige lasteraamatute illustraatorina. Muu hulgas illustreeris ta Anna Sutoriuse raamatuid ning kavandas neile ka köited. 
Ta töötas lasteaiaõpetajana, õppis iseseisvalt joonistamist ning käis hiljem Rotterdami Kujutava Kunsti Akadeemias.
Wijtschate

Wijtschate on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.
Christine Aaftink

Christine Jacoba Aaftink (sündinud 25. augustil 1966 Abcoudes) on hollandi endine kiiruisutaja. 
Ta tuli ajavahemikus 1987–1994 seitse korda Hollandi sprindimesitriks. Peale selle tuli ta seitse korda järjest Hollandi meistriks 500 m distantsiks ja viis korda 1000 m distantsil. Aastal 1990 sai ta maailmameistrivõistlustelt sprindis pronksmedali.
Kemmel

Wijtschate on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.
Wulvergem

Wulvergem on hollandikeelne osavald ja küla Belgias Flandria piirkonnas Lääne-Flandria provintsis Heuvellandi vallas.
Nieuwkerke

Nieuwkerke on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.
Enne 1977. aastat oli Nieuwkerke omaette vald.
Loker

Loker on hollandikeelne osavald ja küla Belgias Flandria piirkonnas Lääne-Flandria provintsis Heuvellandi vallas.
Westouter

Westouter on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.
Enne 1977. aastat oli Westouter omaette vald.
Dranouter

Dranouter on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.
Enne 1977. aastat oli Dranouter omaette vald.
Eesti Lastefond

SA Eesti Lastefond (ELF) on 12. veebruaril 1988 rajatud sihtasutus, vanim järjepidevalt lastekaitsega tegelev organisatsioon Eestis.
Eesti Lastefondi eesmärk on arendada lastekaitset, kujundada Eestis lastesõbralik ühiskond ning aidata kaasa ÜRO lapse õiguste konventsiooni rakendamisele. Fondi juurest on saanud alguse mitmed teisedki lastekaitsega tegelevad mittetulundusühingud, näiteks puuetega laste vanemate ühendused, Eesti Logopeedide Liit ja Vanalinna Hariduskolleegium.
ELF-i juhib nõukogu, mille esimees on Põhja-Eesti Regionaalhaigla haiglate võrgustumise projektijuht Meelis Roosimägi. Fondi juhataja on Sirje Grossmann-Loot.
De Klijte

De Klijte on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.
Enne 1977. aastat oli De Klijte osa endisest Reningelsti vallast.
Otto Harpe

Otto Gottlieb Harpe (1730 Tallinn – 10. jaanuar/21. jaanuar 1796 Kadrina) oli Eesti vaimulik.
Ta õppis usuteadust (immatrikuleeriti 26. septembril 1750) Göttingeni ülikoolis ja (immatrikuleeriti 18. juulil 1755) Helmstedti ülikoolis. Ordineeriti 20. oktoobril 1759 õpetajaks.
Ta oli aastatel 1759–1796 (kutsuti 2. augustil 1759) Kadrina Katariina koguduse õpetaja. 21. veebruarist 1778 oli ta Eestimaa ülemapellatsioonikohtu liige. Ta aitas kaasa vennastekoguduse tööle oma koguduses.
Isiklikku.
Tema vend Wilhelm Christian Harpe oli Tallinna Toomkoguduse õpetaja.
Wilhelm Christian Harpe

Wilhelm Christian Harpe (28. august 1723 Ulvi – 23. jaanuar 1767 Tallinn) oli Eesti vaimulik.
Ta õppis usuteadust (ei olnud immatrikuleeritud) Helmstedti ülikoolis ja (immatrikuleeriti 4. augustil 1741) Halle ülikoolis. Ordineeriti 30. aprillil 1749 õpetajaks.
Ta oli aastatel 1749–1756 Tallinna Toomkoguduse abiõpetaja, aastatel 1756–1767 oli ta sama koguduse ülemõpetaja. Samuti oli ta aastast 1756 Eestimaa konsistooriumi assessor. Ta aitas kaasa Tallinna toomkooli rüütliakadeemiaks reformimisel.
Isiklikku.
Ta oli kaks korda abielus. Tema esimese naise Catharina Elisabethi (neiuna Schornert) emapoolne vanaisa oli pastor Wrede. Tema teise naise Anna Dorothea isa oli Türi Püha Martini koguduse õpetaja Marcus Kelch. Tema vend Otto Gottlieb Harpe oli Kadrina Katariina koguduse õpetaja.
Markegem

Markegem on hollandikeelne osavald ja asula Belgias Flandria piirkonnas Lääne-Flandria provintsis Dentergemi vallas.
Johannes Monrad Aagaard

Johannes Monrad Aagaard (29. aprill 1928 Horsens – 23. märts 2007) oli taani teoloog. 
Ta oli kooliinspektor Samuel Monrad Aagaardi ja Laura Katrine Nielsine Camilla Dueholmi poeg.
Ta sai 1967. aastal doktorikraadi väitekirjaga "Mission, Konfession, Kirche". 
Ta oli Århusi Ülikooli õppejõud (1959–1995 lektor ja dotsent, 1995–1998 misjoniteoloogia professor. Aastatel 1973–2003 oli ta Dialogcentreti esimees. 
Ta on kirjutanud raamatuid kristlusest ja religioossusest ning guruismist, joogast, reinkarnatsioonist jm. 
Isiklikku.
9. juulil 1954 abiellus ta Anna Marie Rasmusseniga. Neil sündisid lapsed Pernille (1958) ja Morten (1962).
Wakken

Wakken on hollandikeelne osavald ja asula Belgias Flandria piirkonnas Lääne-Flandria provintsis Dentergemi vallas.
Wakkeni lähistel suubub Leie jõkke Mandeli jõgi.
Oeselgem

Oeselgem on hollandikeelne osavald ja asula Belgias Flandria piirkonnas Lääne-Flandria provintsis Dentergemi vallas.
Oeselgem asub Leie jõe kallastel.
Richard Mahl

Richard Mahl (28. august 1898 Orissaare, Saaremaa – 26. juuni 1964 Tallinn) oli eesti keemik, Tallinna Polütehnilise Instituudi rektor ja Eesti NSV riigitegelane, Eesti Teaduste Akadeemia liige (alates 1954).
Elukäik.
Ta õppis Kreenholmi vabrikukoolis, seejärel sai hariduse iseõppijana. 
Tema töökäik algas apteekriõpilasena Narvas ja jätkus 1915. aastal Petrogradis. Aastatel 1918–1923 töötas ta erakorralises komisjonis Petrogradis. Aastatel 1929–1930 töötas ta tehase Proletarii tsehhiülemana. 1930. aastal lõpetas ta Leningradi Polütehnilise Instituudi keemiainsenerina. 1937. aastal kaitses ta tehnikateaduste kandidaadi väitekirja; samal aastal sai ta ka dotsendiks. Aastatel 1933–1940 töötas ta Leningradi Riikliku Keraamika Teadusliku Uurimise Instituudis laborijuhatajana.
22. juulil 1940 nimetas president ta majandusministri asetäitjaks, kuigi R.Mahl oli NSV Liidu kodanik. Aastatel 1940–1941 oli ta Tallinna Natsionaliseerimise Komitee aseesimees. Aastatel 1940–1941 töötas ta Eesti NSV Kergetööstuse Rahvakomissariaadi Tööstuslike Uurimiste Instituudi direktorina. Aastatel 1942–1944 töötas ta Altai krais Ehitusmaterjalide Tööstuse Valitsuse peainsenerina. Aastatel 1944–1948 töötas ta Eesti NSV Põlevkivi- ja Keemiatööstuse Ministeeriumi Teadusliku Uurimise Instituudis direktorina. Aastatel 1948–1951 oli ta Tallinna Polütehnilise Instituudi rektor. Aastatel 1951–1954 oli ta Eesti NSV Ministrite Nõukogu esimehe asetäitja. 
30. juunil 1954 valiti ta Eesti NSV Teaduste Akadeemia korrespondentliikmeks keemilise tehnoloogia alal. Aastatel 1954–1964 oli ta Teaduste Akadeemia Füüsika, Matemaatika ja Tehniliste Teaduste Osakonna akadeemik-sekretär 
Ta oli NLKP liige aastast 1919. Aastatel 1950–1952 oli ta Eesti NSV Poliitiliste ja Teadusalaste Teadmiste Levitamise Ühingu esimees. Aastatel 1950–1954 oli ta NSV Liidu III Ülemnõukogu saadik, aastatel 1952–1956 EKP Keskkomitee liige.
Ta on teinud uurimusi tulekindlate materjalide, eriti tulekindla keraamika alal.
Richard Mahl suri 1964. aastal ja maeti Tallinna Metsakalmistule.
Moere

Moere on hollandikeelne osavald ja asula Belgias Flandria piirkonnas Lääne-Flandria provintsis Gisteli vallas.
Snaaskerke

Snaaskerke on hollandikeelne osavald ja asula Belgias Flandria piirkonnas Lääne-Flandria provintsis Gisteli vallas.
Gullegem

Gullegem on hollandikeelne osavald ja asula Belgias Flandria piirkonnas Lääne-Flandria provintsis Wevelgemi vallas.
Enne valdade ühendamist 1977. aastal oli Gullegem omaette vald.
Moorsele

Moorsele on hollandikeelne osavald ja asula Belgias Flandria piirkonnas Lääne-Flandria provintsis Wevelgemi vallas.
Enne valdade ühendamist 1977. aastal oli Moorsele omaette vald.
Valiin

Valiin (lühend Val või V) on üks kahekümnest α-aminohappest. Valiini keemiline valem on HO2CCH(NH2)CH(CH3)2. 
Valiini koodoniteks on GUU, GUC, GUA ja GUG. 
Valiini leidub kodujuustus, kalas, linnulihas, maapähklites, seesamiseemnetes ja läätses.
Arvusüsteem

Arvusüsteem ehk numeratsioonisüsteem on võtete ja sümbolite kogum, mis võimaldab arve ühesel viisil nimetada ja tähistada.
Tuntumad arvusüsteemid on positsioonilised arvusüsteemid (sealhulgas kümnendsüsteem) ja Rooma numbrid.
Jabbeke

Jabbeke on hollandikeelne vald Belgias Flandria piirkonnas Lääne-Flandria provintsis Brugge haldusringkonnas.
Valla pindala on 53,76 km². Vallas elas 2012. aasta seisuga 13 813 inimest, mis teeb rahvastiku keskmiseks tiheduseks 257 in/km². 2005. aasta alguse seisuga oli valla elanikest välismaalasi 1,13%.
1940. ja 1950. aastatel oli Jabbeke autotööstuse jaoks tähtis, sest Jabbekest läbival maanteel asus nii-öelda etalonkilomeeter. Autotootjad tegid sellel kindlaks, millist kiirust on võimalik saavutada iga päev kasutataval maanteel. Seda kilomeetrit läbiti lendstardist ja igal automudelil oli "Jabbeke kiirusrekord", mis mõnel eksootilisel mudelil ulatus kuni 250 km/h. Autode kiirust mõõtis ja sertifitseeris Belgia Kuninglik Autoklubi.
Asulad.
Jabbeke jaguneb järgmisteks osavaldadeks ja asulateks:
Kuurne

Kuurne on hollandikeelne vald Belgias Flandria piirkonnas Lääne-Flandria provintsis Kortrijki haldusringkonnas.
Asulad.
Kuurne koosneb järgmistest asulatest:
Aphrodite World Tour

"Aphrodite World Tour" oli Kylie Minogue'i kaheteistkümnes kontserditurnee. Turneega turundas ta oma albumit "Aphrodite". 
Turnee algas Herningis Taanis 19. veebruaril 2011 ja jõudis ka Eestisse 23. veebruaril. Turnee kandis pealkirja "Aphrodite: Les Folies Tour" Euroopas ja "Aphrodite Live" Aasias, Põhja-Ameerikas ja Aafrikas.
Huell Howser

Huell Burnley Howser (18. oktoober 1945 Gallatin, Tennessee – 7. jaanuar 2013 Palm Springs, California) oli Ameerika Ühendriikide televisiooniprodutsent ja näitleja.
Pittem

Pittem on hollandikeelne vald Belgias Flandria piirkonnas Lääne-Flandria provintsis Tielti haldusringkonnas.
Asulad.
Pittem jaguneb kaheks osavallaks:
Will Lee

Will (õieti William) Lee (6. august 1908 Brooklyn – 7. detsember 1982 New York) oli Ameerika Ühendriikide näitleja.
Bob McGrath

Bob McGrath (sünninimi Robert Emmet McGrath; 13. juuni 1932 Ottawa, Illinois – 4. detsember 2022) oli Ameerika Ühendriikide näitleja.
Loretta Long

Loretta Mae Long (sünninimi Loretta Mae Moore; sündinud 4. oktoobril 1938 Paw Paw's Michiganis) on Ameerika Ühendriikide näitleja ja laulja.
Roscoe Orman

Roscoe Hunter Orman (sündinud 11. juunil 1944 Bronxis New Yorgis) on Ameerika Ühendriikide näitleja.
Hal Miller

Harold Bernard "Hal" Miller (25. august 1935 Harlem New York – 1. jaanuar 2017) oli Ameerika Ühendriikide näitleja.
Frank Oz

Frank Oz (kodanikunimega Richard Frank Oznowicz; sündinud 25. mail 1944 Herefordis) on Ameerika Ühendriikide nukunäitleja ja filmilavastaja.
Eric Jacobson

Eric Jacobson (sündinud 25. juulil 1970 Fort Worth'is Texases) on Ameerika Ühendriikide nukunäitleja.
Steve Whitmire

Steve (õieti Steven) Whitmire (sündinud 24. septembril 1958 Atlantas) on Ameerika Ühendriikide nukunäitleja.
Jim Henson

James Maury Henson (24. september 1936 – 16. mai 1990) oli Ameerika Ühendriikide nukunäitleja, animaator, leiutaja ja filmitegija, kes saavutas ülemaailmase tuntuse Muppetite loojana. Henson on tuntud ka kui filmide "The Dark Crystal" (1982) ja "Labürint" (1986) looja.
Henson kasvas üles Mississippis ja Marylandis ning hakkas nukke arendama keskkooliõpilasena. Marylandi Ülikooli esmakursuslasena lõi ta 1955–1961 aastatel eetrisse läinud telesaate "Sam and Friends" koostöös Jane Nebeliga, kellega ta paar aastat hiljem abiellus. Ta lõpetas ülikooli kraadiga kodumajanduses ning produtseeris seejärel Jane'iga kohvireklaame ja eksperimentaalfilme. 1958. aastal asutas ta koos Jane'iga firma Muppets Inc., millest sai hiljem The Jim Henson Company.
1969. aastal liitus Henson haridusliku lastesaatega "Sesame Street" (eetris 1969. aastast), aidates saate jaoks arendada Muppeti tegelasi. Ta osales oma loovtiimiga sketšisaate Saturday Night Live esimeses hooajas 1975. aastal ning produtseeris sellel ajal sketšisarja "The Muppet Show" (1976–1981). Ta sai kuulsaks tänu oma tegelastele, eriti tänu Konn Kermitile, Koer Rowlfile ja Erniele. Oma hilisemas elus asutas ta omanimelise fondi ja eriefektide firma Jim Henson's Creature Shop. Ta võitis kaks Emmyt oma töö eest sarjades "The StoryTeller" (1987–1988) ja "The Jim Henson Hour" (1989).
Henson suri New Yorgis 53-aastaselt toksilise šoki sündroomi tõttu, mille põhjustas "Streptococcus pyogenes". Enne surma oli ta keset läbirääkimisi müüa oma firma Walt Disney Company'le, aga pärast tema surma kukkus tehing läbi. Ta teenis 1991. aastal postuumse tähe Hollywoodi kuulsuste alleel.
Chris Diamantopoulos

Chris (õieti Christopher) Diamantopoulos (sündinud 9. mail 1975 Torontos) on Kanada näitleja ja koomik.
Debra Messing

Debra Lynn Messing (sündinud 15. augustil 1968 Brooklynis New Yorgis) on Ameerika Ühendriikide näitleja.
Gary Sinise

Gary Alan Sinise (sündinud 17. märtsil 1955) on Ameerika Ühendriikide näitleja ja muusik.
Ta on võitnud näiteks Emmy ja Kuldgloobuse.
Eesti televaatajale on ta tuntud näiteks filmidest "Forrest Gump" (leitnant Dan Taylor), "Apollo 13" (Ken Mattingly), "Roheline miil" (Burt Hammersmith) ja seriaalist "" (detektiiv Mac Taylor).
Tracy Morgan

Tracy Jamal Morgan (sündinud 10. novembril 1968 Bronxis NewYorgis) on Ameerika Ühendriikide koomik ja näitleja.
Jim Florentine

Jim (õieti James) Florentine (sündinud 18. augustil 1964) on Ameerika Ühendriikide näitleja.
Frankie Muñiz

Frankie Muñiz, õieti Francisco Muñiz IV (sündinud 5. detsembril 1985 Ridgewoodis New Jerseys) on Ameerika Ühendriikide näitleja ja autorallisõitja.
Steve Harvey

Steve Harvey, õieti Broderick Stephen Harvey (sündinud 17. jaanuaril 1957 Welchis Lääne-Virginias) on Ameerika Ühendriikide näitleja.
David Spade

David Wayne Spade (sündinud 22. juulil 1964 Birminghamis Michigani osariigis) on Ameerika Ühendriikide näitleja.
J. P. Manoux

J. P. Manoux, õieti Jean-Paul Christophe Manoux (sündinud 8. juunil 1969 Fresnos) on Ameerika Ühendriikide näitleja.
Jerry Nelson

Jerry L. Nelson (10. juuli 1934 – 23. august 2012) oli Ameerika Ühendriikide nukunäitleja.
Richard Hunt

Richard Hunt (16. august 1951 New York – 7. jaanuar 1992 New York) oli Ameerika Ühendriikide nukunäitleja.
Jessica Barth

Jessica Barth (sündinud 14. septembril 1978 San Mateos Californias) on Ameerika Ühendriikide näitleja. Ta on tuntud eelkõige rolli poolest filmides "Ted" (2012) ja "Ted 2" (2015), kus kehastas tegelast nimega Tami-Lynn.
Barth alustas oma karjääri teatri- ja televisiooninäitlejana, esinedes väiksemates rollides sarjades nagu "Kuidas ma kohtasin teie ema", "CSI" ja "Days of Our Lives". Ta on õppinud näitlemist Philadelphia teatrite koolis ning hiljem West Chesteri Ülikoolis, kus omandas kraadi kommunikatsioonis.
Lisaks näitlejatööle on Barth olnud aktiivne ka #MeToo liikumises, rääkides avalikult välja ahistamisjuhtumitest Hollywoodis ning toetades naiste õigusi meelelahutustööstuses.
Robert Brian Wilson

Robert Brian Wilson (sündinud 8. märtsil 1962 Cerritoses Californias) on Ameerika Ühendriikide näitleja.
Annette Kerr

Annette Demers-Kerr (sünninimi Catherine Annette Kerr Peacock; 2. juuli 1920 Elderslie, Renfrewshire, Šotimaa – 23. september 2013 Hillingdon, London) oli inglise näitleja.
Lapsena kolis ta koos perekonnaga Šotimaalt Inglismaale Hertfordshire'i krahvkonda, kus tema isa töötas füsioterapeudina. Hiljem õppis ta näitlemist Londonis.
Larry David

Larry (õieti Lawrence Gene) David (sündinud 2. juulil 1947 New Yorgis) on Ameerika Ühendriikide näitleja ja produtsent. Ta on üks sarja "Seinfeld" autoritest.
Eddie Griffin

Edward Rubin Griffin (sündinud 15. juulil 1968 Kansas Citys) on Ameerika Ühendriikide koomik ja näitleja.
Caroll Spinney

Caroll Edwin Spinney (26. detsember 1933 Waltham Massachusetts – 8. detsember 2019 Woodstock, Connecticut) oli Ameerika Ühendriikide näitleja.
Matt Vogel (nukunäitleja)

Matthew J. "Matt" Vogel II (sündinud 6. oktoobril 1970 Kansas Citys) on Ameerika Ühendriikide näitleja.